《居拟苏武四首》
宋代·汪元量

黄鹤一远举，千年方始归。
众鸟念其群，哀鸣亦相依。
彼美双鸳鸯，一旦生乖离。
幸有盈尊酒，聊以与子违。
请歌远游吟，慷慨声以悲。
清商咽丝竹，激烈怆复悽。
行人不可留，万里将何之。
念子日已远，会念未有期。
挽首长叹息，泪下沾我衣。
安得生羽翰，与子成双飞。

作者简介：汪元量（1241～1317年后）南宋末诗人、词人、宫廷琴师。字大有，号水云，亦自号水云子、楚狂、江南倦客，钱塘（今浙江杭州）人。琳第三子。度宗时以善琴供奉宫掖。恭宗德祐二年（1276）临安陷，随三宫入燕。尝谒文天祥于狱中。元世祖至元二十五年（1288）出家为道士，获南归，次年抵钱塘。后往来江西、湖北、四川等地，终老湖山。诗多纪国亡前后事，时人比之杜甫，有“诗史”之目，有《水云集》、《湖山类稿》。